|  |  |
| --- | --- |
| Segédanyag szerzője | Lovász Erzsébet |
| Az iskola neve | Szatmárnémeti Református Gimnázium |
| Szitakötő folyóirat lapszáma | 1. szám
 |
| Kapcsolódó cikk | Varga Zoltán Zsolt: Árvíz és aszály Kardamóniában |
| Évfolyam | 4.o ,5.o, 6.o. |
| Tantárgy | Irodalom |

**Feladatlap – Varga Zoltán Zsolt**

# Árvíz és aszály Kardamóniában

### 1. ****Értő olvasás – Igaz vagy hamis?****

Olvasd el az állításokat, és írd melléjük: **IGAZ** vagy **HAMIS**!

a) Kardamónia a Runa és a Tika folyó között helyezkedik el.
b) Barnabás király zsarnokként uralkodott, ezért féltek tőle az emberek.
c) Az országot előbb aszály, majd árvizek sújtották.
d) Tihamér boszorkány volt, aki varázslattal oldotta meg a bajokat.
e) A nép végül Tihamér tanácsait követte, még ha nem is tudták az igazságot.

### 2. ****Szókincsfejlesztés****

Írd le a következő szavak jelentését a szöveg alapján, vagy írj rá példát/magyarázatot!

* aszály:
* szűrő:
* víztározó:
* száműzetés:
* átok:

### 3. ****Rövid válaszos kérdések****

a) Miből éltek Kardamónia lakói?

b) Miért volt népszerű Barnabás király kezdetben?

c) Hogyan próbálta meg először a király megszüntetni az átkot?

d) Mit tett Tihamér, miután visszatért az udvarba?

e) Miért döntött úgy Tihamér, hogy nem mondja el az igazat a királynak?

### 4. ****Ok-okozati kapcsolatok****

Egészítsd ki a mondatokat a megfelelő okkal vagy következménnyel!

a) Tihamér azt mondta, hogy a szellemek kérték a változásokat, mert \_\_\_\_\_\_\_\_\_\_\_\_\_\_\_\_\_.
b) A fák kivágása és az új fák ültetésének hiánya miatt \_\_\_\_\_\_\_\_\_\_\_\_\_\_\_\_\_\_\_\_\_\_\_\_.
c) A kéményekbe szerelt szűrők hatására \_\_\_\_\_\_\_\_\_\_\_\_\_\_\_\_\_\_\_\_\_\_\_\_.
d) A víztározók megépítése segített abban, hogy \_\_\_\_\_\_\_\_\_\_\_\_\_\_\_\_\_\_\_\_\_\_\_\_.
e) A környezeti változások hatására az időjárás \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

### 5. ****Szövegalkotás – válaszolj Barnabás királynak!****

Képzeld el, hogy te vagy Tihamér tudós, és most végre elmondhatod az igazat a királynak. Írj egy rövid (5-6 mondatos) választ, amelyben elmagyarázod, miért nem beszéltél valódi szellemekkel, és mi volt az igazi oka a természeti katasztrófáknak!

### 6. ****Környezeti nevelés – Gondolkodj!****

✅ Írj három dolgot, amit **Kardamónia lakói megtettek**, hogy megvédjék környezetüket!
✅ Írj egy ötletet, amit a **saját iskoládban is meg lehetne valósítani** a környezet védelme érdekében!